Minnette de Silva
Minnette de Silva Res apud Vicidata repertae: Nativitas: 1 Februarii 1918; Kandy Obitus: 24 Novembris 1998; Kandy Patria: Srilanca Familia Genitores: George E. de Silva; Agnes de Silva Minnette de Silva seu litteris Singhalensibus මිනට් ද සිල්වා (Candiae nata die 1 Februarii 1918) fuit architecta Taprobanae. Politicorum Georgii et Agnetis filia, legati Friderici soror, Minnette de Silva puellula Brightoniae in Anglia educata est. Eruditionem in architectura, parentibus aegre consentientibus, apud scholam artium Jamsetjee Jeejebhoy Bombayae in urbe. Eisdem annis apud architectos Mistry and Bhedwar operam dedit. Mulk Raj Anand et Ravi Shankar cognoscebat necnon iuvenes architectos Perin et Minoo Mistry. Cum hoc et Jehangir Billimoria anno 1946 libellos de arte moderna Marg ipsa condidit. Interdum e schola Jeejebhoy propter politicas agitationes expulsa, Bengalurum petens, cum Ottone Königsberger ad novam urbem Jamshedpur designandam pro societate Tata Steel laborare coepit. Anno fere 1946 ad scholam Associationis Architecturalis Londiniensem accedit non sine patronatu Herwaldi Ramsbotham(en) gubernatoris generalis Taprobanae. In insulam nativam anno 1948 redita domum Karunaratne, domum De Saram et deversoria peregrinatorum designavit. Ab 1975 usque in 1980 Hongcongi apud regimen coloniale architecta meruit. Ab anno 1982 in urbe nativa aedem associationis artium, anno circiter 1992 domum artificis Segar aedificari curavit. Admiratrix et amica Le Corbusier, socia facta est (architectorum Asiaticorum sola) congressuum internationalium architecturae modernae(en), quorum conventus anno 1947 Brugae Walteri in Anglia habitus est.